gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7703, del 22-01-2016 (2016/350)

CORRECCIÓ d'errades de l'Ordre 27/2015, de 23 de desembre, de la Conselleria d'Educació, Investigació, Cultura i Esport, per la qual es convoca la concessió de beques per a la realització de pràctiques professionals en promoció lingüística i traducció a les dependències de la Subdirecció General de Política Lingüística i Gestió del Multilingüisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/350


Data del document
:   19-01-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de l'Ordre 27/2015, de 23 de desembre, de la Conselleria d'Educació, Investigació, Cultura i Esport, per la qual es convoca la concessió de beques per a la realització de pràctiques professionals en promoció lingüística i traducció a les dependències de la Subdirecció General de Política Lingüística i Gestió del Multilingüisme. [2016/350]  
Advertides errades en l'Ordre 27/2015, de 23 de desembre, de la Conselleria d'Educació, Investigació, Cultura i Esport, per la qual es convoca la concessió de beques per a la realització de pràctiques professionals en promoció lingüística i traducció a les dependències de la Subdirecció General de Política Lingüística i Gestió del Multilingüisme, publicada en el Diari Oficial de la Comunitat Valenciana número 7687, del dia 29 de desembre de 2015, es realitzen les correccions següents:  
  
  
En l'apartat 10 de la base sisena  
On diu:  
a) Titulació homologada a Espanya.  
  
Ha de dir:  
a) Titulació exigida en la base tercera o, si escau, equivalent.  
  
València, 19 de gener de 2016. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7913, del 09-11-2016 (2016/8466)

ACORD d'11 d'octubre de 2016, de la Comissió Bilateral de Cooperació Administració General de l'Estat - Generalitat, en relació amb la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7913

Data del DOGV
:   09-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8466


Data del document
:   11-10-2016

Organisme emissor
:   Presidència de la Generalitat

Tipus de document
:   Acord

ACORD d'11 d'octubre de 2016, de la Comissió Bilateral de Cooperació Administració General de l'Estat - Generalitat, en relació amb la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat. [2016/8466]  
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. Iniciar negociacions per a resoldre les discrepàncies manifestades en relació amb els articles 42 i 46 i amb la disposició transitòria novena de la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat.  
2. Designar un grup de treball per a proposar a la Comissió Bilateral de Cooperació la solució que pertoque.  
3. Comunicar aquest acord al Tribunal Constitucional per qualsevol dels òrgans mencionats en l'article 33.2 de la Llei Orgànica del Tribunal Constitucional, als efectes que en el mateix precepte es preveuen, així com inserir aquest acord en el Boletín Oficial del Estado i en el Diari Oficial de la Generalitat Valenciana.  
  
Madrid, 11 d'octubre de 2016.- El ministre d'Hisenda i Administracions Públiques: Cristóbal Montoro Romero. La vicepresidenta i consellera d'Igualtat i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 7698, del 15-01-2016 (2016/141)

CORRECCIÓ d'errades de la Resolució de 15 de desembre de 2015, de la Direcció General de Funció Pública, per la qual s'aprova el Pla anual d'avaluació per a l'ascens en el sistema de carrera professional horitzontal l'any 2016.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/141


Data del document
:   11-01-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari
    * concurs administratiu

CORRECCIÓ d'errades de la Resolució de 15 de desembre de 2015, de la Direcció General de Funció Pública, per la qual s'aprova el Pla anual d'avaluació per a l'ascens en el sistema de carrera professional horitzontal l'any 2016. [2016/141]  
Advertit error en la publicació de l'esmentada resolució (DOCV 7681, 18.12.2015), es procedix a efectuar l'oportuna rectificació:  
  
«En el seu apartat quart, on diu:  
Quart. Pla anual d'avaluació per a l'ascens en el sistema de carrera professional horitzontal l'any 2015  
No havent sigut resoltes en data de hui les sol·licituds de progressió en el sistema corresponents a l'any 2015, serà aplicable per a la resolució d'estes la puntuació que consta en l'apartat 2 de la present resolució, que substituïx la prevista en la Resolució 22 de desembre de 2014, per a l'any 2015, de la Direcció General de Recursos Humans (DOCV 7429, 23.12.2014), per ser més favorable als interessos de les persones sol·licitants i per homogeneïtat de tracte amb el que s'ha previst per a l'any 2016»;  
  
Ha de dir  
«Quart. Pla anual d'avaluació per a l'ascens en el sistema de carrera professional horitzontal l'any 2015  
No havent sigut resoltes en data de hui les sol·licituds de progressió en el sistema corresponents a l'any 2015, serà aplicable per a la resolució d'estes la puntuació que consta en l'apartat tercer, punt 2 de la present resolució, que substituïx la prevista en la Resolució 22 de desembre de 2014, per a l'any 2015, de la Direcció General de Recursos Humans (DOCV 7429, 23.12.2014), per ser més favorable als interessos de les persones sol·licitants i per homogeneïtat de tracte amb el que s'ha previst per a l'any 2016».  
  
València, 11 de gener de 2016.- La directora general de Funció Pública: Eva Coscollà Grau.
Diari Oficial de la Generalitat Valenciana


Sumari del DOGV 7839, del 28-07-2016 (2016/6129)

Informació pública al projecte de decret, del Consell, pel qual es regula el procediment de gestió d'emergències alimentàries a la Comunitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6129


Data del document
:   14-07-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública al projecte de decret, del Consell, pel qual es regula el procediment de gestió d'emergències alimentàries a la Comunitat Valenciana. [2016/6129]  
A fi de donar publicitat al projecte decret, del Consell, pel qual es regula el procediment de gestió d'emergències alimentàries a la Comunitat Valenciana, s'obri un període d'informació pública durant un termini de 15 dies comptats a partir de l'endemà de la publicació del present anunci al Diari Oficial de la Comunitat Valenciana, de conformitat amb el que estableix l'article 43.1c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat.  
  
El text del projecte pot consultar-se en la pàgina web de la Conselleria de Sanitat Universal i Salut Pública www.san.gva.es, en la secció de novetats, i en la Direcció General de Salut Pública de la Conselleria de Sanitat Universal i Salut Pública, sítia en l'avinguda Catalunya, 21, València 46345, en horari de matí de 09.00 a 14.00 hores, de dilluns a divendres.  
Les al·legacions, els suggeriments o les observacions efectuats per les persones o entitats que es consideren interessades han de dirigir-se per escrit a la Direcció General de Salut Pública.  
  
València, 14 de juliol de 2016.- La directora general de Salut Pública: Ana María García García.
Diari Oficial de la Generalitat Valenciana


Sumari del DOGV 7930, del 02-12-2016 (2016/8849)

Notificació de la sentència dictada en el procediment ordinari número 622/2015.
-------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8849


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment ordinari número 622/2015.  
 [2016/8849]  
Procediment ordinari número 000622/2015-A  
Demandant: Bansabadell Fincom, EFC SA.  
Procurador: Jesús E. Ferrando Cuesta.  
Demandat: Costa's Servicios Asociados, SAL.  
Enrique Ferri Borrás, lletrat de l'Administració de justícia d'aquest jutjat, faig constar que en aquest procediment ordinari número 622/2015-A, seguit a instàncies de Bansabadell Fincom, EFC SA, contra Costa's Servicios Asociados, SAL, s'ha dictat la sentència que, literalment, és com segueix:  
  
«Sentència número 28/2016  
Gandia, 20 de gener de 2016  
M.ª Victoria Donat Sarrió, magistrada jutgessa titular del Jutjat de Primera Instància número 3 de Gandia i partit, he vist les actuacions de judici ordinari, registrades amb el Número de procediment 622/2015, seguit a instàncies de l'entitat Bansabadell Fincom, EFC SA, representada pel procurador el senyor Ferrando Cuesta, contra Costa's Servicios Asociados, SAL, en situació de rebel·lia processal, i [...].  
  
Dispositiva  
Estime de forma íntegra la demanda interposada per l'entitat Bansabadell Fincom, EFC SA, representada pel procurador el senyor Ferrando Cuesta, contra Costa's Servicios Asociados, SAL, i condemne el demandat a fer-ne pagament a l'actora de la quantitat de 58.716,64 euros, més els interessos de demora al tipus pactat des de la interposició de la demanda, i al pagament de les costes.  
Mode d'impugnació: mitjançant un recurs d'apel·lació davant del tribunal que haja dictat la resolució que s'impugna dins del termini de 20 dies comptador des de l'endemà de la notificació d'aquella.En la interposició del recurs, l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna.  
Per a interposar el recurs cal haver consignat la quantitat de 50 euros en el compte de dipòsits i consignacions d'aquest jutjat, i acreditar-ho en la forma deguda. Sense aquest requisit no s'admetrà a tràmit el recurs.»  
  
I atés que el demandat, Costa's Servicios Asociados, SAL, es troba en parador desconegut, expedisc aquest edicte a fi que valga de notificació de forma legal i del qual es fa lliurament al procurador el senyor Ferrando Cuesta perquè se n'encarregue del diligenciament i gestió davant del butlletí oficial de la província.  
  
Gandia, 6 de juny de 2016.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 7757, del 11-04-2016 (2016/1942)

Notificació de la sentència dictada en el judici verbal número 982/2015.
------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1942


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 982/2015. [2016/1942]  
Judici verbal número 982/2015  
Miguelina Osuna Pellin, lletrada de l'Administració de Justícia del Jutjat de Primera Instància número 4 de Dénia, mitjançant aquest edicte faig saber que en aquest procediment verbal, seguit a instàncies de la Comunitat de Propietaris El Retiro III-IV-V contra Juan Guinea Viniegra, s'ha dictat la sentència que té l'encapçalament i dispositiva que, literalment, són com segueix:  
  
«Sentència número 40/2016  
Jutgessa que la dicta: Ana Verdejo López.  
Lloc: Dénia.  
Data: 5 de febrer de 2016.  
Part demandant: Comunitat de Propietaris El Retiro III-IV-V.  
Procuradora: Ana Isabel Feliu Daviu.  
Part demandada: Juan Guinea Viniegra.  
Objecte del judici: altres verbals.  
Ana M.ª Verdejo López, magistrada jutgessa titular del Jutjat de Primera Instància número 4 de Dénia i partit, he vist aquests actuacions de judici verbal sobre la reclamació d'una quantitat amb el número 982/2015, a instàncies de la Comunitat de Propietaris El Retiro III-IV-V, representada per la procuradora dels tribunals Ana Isabel Feliu Daviu, contra Juan Guinea Biniegra, declarat en rebel·lia processal.  
Dispositiva  
Estime íntegrament la demanda formulada per la Comunitat de Propietaris El Retiro III-IV-V, representada per la procuradora dels tribunals Ana Isabel Feliu Daviu, contra Juan Guinea Biniegra, declarat en rebel·lia processal, i, en conseqüència, condemne la demandada a abonar a la part actora la quantitat de nou-cents vuit euros amb cinquanta-quatre cèntims (908,54 ?), més les quotes ordinàries que s'han anat produït durant la tramitació d'aquest procediment fins a aquesta sentència, i tot això amb l'interés legal des de la interposició de la demanda respecte de la quantitat reclamada i de la data del rèdit respecte de la resta. Tot això, fent condemna expressa a costes a la part demandada.  
  
Contra aquesta resolució no pot interposar-se recurs d'apel·lació.  
Aquesta és la meua sentència que, en nom del rei, pronuncie, mane i firme.»  
  
I atés que el demandat, Juan Guinea Viniegra, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 18 de febrer de 2016.- La lletrada de l'Administració de Justícia: Miguelina Osuna Pellin.
Diari Oficial de la Generalitat Valenciana


Sumari del DOGV 7749, del 30-03-2016 (2016/1767)

Notificació de la sentència dictada en el procediment ordinari número 323/2014.
-------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1767


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el procediment ordinari número 323/2014. [2016/1767]  
Atés que el demandat, Claudiu Andrei Denes, es troba en parador desconegut, s'ha ordenat, de conformitat amb el que disposa l'article 497.2 de la Llei 1/2000, d'Enjudiciament Civil, notificar-li a través d'edictes que es publicaran en el Diari Oficial de la Comunitat Valenciana, la resolució l'extracte de la qual s'insereix a continuació:  
  
«Sentència número 22/2016  
Vila-real 11 de febrer de 2016  
Ordinari número 323/2014  
  
Dispositiva  
Estime parcialment la demanda interposada per la procuradora la senyora Alonso Puig, en nom i representació de Car Service Vehículo de Sustitución, SL, contra Claudiu Andrei Denes i Axa Seguros i, en conseqüència, i condemne els demandats a pagar conjuntament i solidàriament a la demandant 630 euros, més els interessos legals, i sense la imposició de costes a cap de les parts.  
Notifiqueu aquesta resolució a les parts i indiqueu-los que, en contra, hi podran interposar un recurs d'apel·lació en el termini de 20 dies des de la notificació.  
Expediu una testimoniança d'aquesta sentència perquè conste en les actuacions.  
Així ho disposa, mana i firma Amparo Salom Lucas, magistrada jutgessa del Jutjat de Primera Instància i Instrucció número 5 de Vila-real.»  
  
I perquè valga de notificació de forma deguda a l'esmentat demandat, Claudiu Andrei Denes, expedisc aquest edicte.  
  
Vila-real, 11 de febrer de 2016.- El secretari judicial: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 7872, del 13-09-2016 (2016/6849)

Notificació de la sentència dictada en el procediment ordinari número 1 /000086/2013.
-------------------------------------------------------------------------------------

### Dades del document

Número de DOGV
:   7872

Data del DOGV
:   13-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6849


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 1 /000086/2013. [2016/6849]  
Procediment ordinari número 1 /000086/0114-KL  
  
María Dolores Riquelme Cortado, lletrada de la Administració de justícia, de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber que en el procediment ordinari amb el número 1/000086/6823-KF interposat per Joves Agricultors-Asaja Alacant contra l'Acord d'1 de març de 2013, del Consell, pel qual s'aproven les mesures per a limitar la polinització creuada entre plantacions de cítrics, dictada per la Conselleria d'Agricultura, Pesca i Alimentació, s'ha dictat la Resolució en data 28 de juny de 2016, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, la part dispositiva és, literalment, com segueix:  
  
  
«Disposem  
1. Rebutjar la sol·licitud d'inadmissibilitat, deduïda per l'advocat de la Generalitat, del recurs contenciós administratiu interposat per Joves Agricultors-Asaja Alacant contra l'Acord d'1 de març de 2013, del Consell, pel qual s'aproven mesures per a limitar la polinització creuada entre plantacions de cítrics (DOCV 6977, 04.03.2013).  
  
2. Desestimar el recurs.  
3. Imposar a la part actora les costes causades en el procés, si bé limitant-ne la quantia a 800 euros pels conceptes de defensa i representació respecte de l'Administració de la Generalitat Valenciana.  
  
Contra aquesta sentència no es pot interposar cap recurs.  
Quan pertoque, amb el certificat literal d'aquesta resolució, torneu l'expedient administratiu al centre del qual procedeix.  
Aquesta és la nostra sentència, de què s'unirà un certificat a les actuacions, que pronunciem, manem i firmem.»  
  
Cosa que es fa pública als efectes preceptuats en l'article 72.2, en relació amb el 107.2 de Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de setembre de 2016.- La lletrada de l'Administració de Justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 7693, del 08-01-2016 (2015/9796)

Notificació de la interlocutòria dictada en el rotlle d'apel·lació número 647/2015.
-----------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9796


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 647/2015. [2015/9796]  
La Secció Sisena de l'Audiència Provincial de València ha dictat, en el rotlle d'apel·lació número 647/2015, la interlocutòria que té l'encapçalament i la part dispositiva que són com segueix:  
  
«Audiència Provincial de València  
Secció Sisena  
Rotlle d'apel·lació número 647/2015  
Procediment: execució hipotecària número 823/2014.  
Jutjat de Primera Instància número 2 de Massamagrell.  
  
Interlocutòria número 298  
President: Vicente Ortega Llorca.  
Magistrats: M.ª Eugenia Ferragut Pérez i José Francisco Lara Romero.  
València, 27 de novembre de 2015  
  
La Secció Sisena de l'Audiència Provincial de València, integrada pels magistrats indicats al marge, ha vist aquest recurs d'apel·lació que s'ha interposat contra la interlocutòria de data 10 de juny de 2015, que ha recaigut en les actuacions la referència de les quals s'ha fet constar.  
Han sigut parts en el recurs, com a apel·lant, la part demandada en l'execució, Vicente Ubach Carretero i Manuela Lucía Carbonell Chulvi, representada per la procuradora Margarita Gutiérrez Berlanga i assistida pel lletrat Guillermo Pérez Font, com a apel·lat, la part demandant en l'execució, Caixabank, SA, representada per la procuradora Elena Gil Bayo i assistida pel lletrat Rodrigo Menéndez García, i, com a apel·lats, la part demandada, Instalaciones Eléctricas Ubach, SL, i Acinanfi, SL, els quals no han comparegut en aquesta alçada.  
És ponent María-Eugenia Ferragut Pérez, qui expressa l'opinió del tribunal.  
  
Part dispositiva  
1. Desestimem el recurs interposat per Vicente Ubach Carretero i Manuela Lucía Carbonell Chulvi.  
2. Confirmem la interlocutòria impugnada.  
3. Imposem al recurrent les costes d'aquesta alçada.  
4. Decretem la pèrdua del dipòsit constituït per a interposar el recurs.  
Aquesta resolució és ferma.  
I quan pertoque, torneu al jutjat de procedència les actuacions originals, amb un certificat d'aquesta resolució perquè s'execute i es complisca.  
Aquesta és la nostra interlocutòria, que ordenem i firmem.»  
  
I perquè es publique en el Diari Oficial de la Generalitat Valenciana, a fi de notificar a la part que no hi ha comparegut, demandada apel·lada Instalaciones Eléctricas Ubach, SL, i Acinanfi, SL, en parador ignorat.  
  
València, 1 de desembre de 2015.- La secretària judicial: Eugenia Rosa Martín Landete.